stanford-oval/wikipedia huggingface dataset:
Tim Söderlund

| Tim Söderlund |
| --- | --- |

Henkilötiedot
Syntynyt: 23. tammikuuta 1998 (ikä 27) Skellefteå, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  175 cm
Paino:  74 kg
Seura
Seura:  TPS
Sarja:  SM-liiga
Pelinumero:  22
Pelaajaura
Pääsarjaura:  2015–
Aik. seurat:  Skellefteå AIK (SHL) Frölunda HC (SHL) Rockford IceHogs (AHL) Indy Fuel (ECHL) Almtuna IS (HA) Bakersfield Condors (AHL) Wichita Thunder (ECHL) Djurgårdens IF (SHL/HA) BK Mladá Boleslav (ČEL) HC Plzeň (ČEL)
NHL-varaus:  112. varaus, 2017 Chicago Blackhawks
Tim Söderlund (s. 23. tammikuuta 1998 Skellefteå, Ruotsi) on ruotsalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan keskushyökkääjä, mutta osaa pelata myös laidassa.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Yhdysvallat 2018 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Yhdysvallat 2016 | jääkiekko |  |
Söderlund pelasi alle 20-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi hopeaan. Hänet valittiin vuoden 2018 turnauksessa Kanadaa vastaan pelatun finaaliottelun päätteeksi Ruotsin ottelun parhaaksi pelaajaksi. Söderlund pelasi myös alle 18-vuotiaiden MM-kilpailuissa vuonna 2016, jolloin hän voitti hopeaa. Yhteensä Söderlund on pelannut 27 nuorten ja 23 poikien maaottelua.
Pelityyli

Elite Prospects-sivuston mukaan Söderlund on nopea luistelija, joka omaa korkean työmoraalin. Hän pelaa korkealla intensiteetillä ja tekee kohtalaisen hyvin pisteitä, mutta Söderlund soveltuu myös "roolipelaajaksi" alempiin ketjuihin. Söderlund karvaa aktiivisesti ja häntä luonnehditaan hyväksi joukkuepelaajaksi.
Porvoon Butchers

| Porvoon Butchers |
| --- | --- |

Seura
Perustettu:  1986
Kotikenttä:  Porvoon keskuskenttä
Kaupunki:  Porvoo
Miesten sarjataso:  Vaahteraliiga
Naisten sarjataso:  II-divisioona
Värit:           
Puheenjohtaja:  Sampsa Mahkonen
Miesten päävalmentaja:  Lasse Voipio
Naisten päävalmentaja:  Jukka Finni
Peliasu

Mitalit
Vaahteramalja:  7 (2005, 2006, 2007, 2008, 2009, 2010, 2023)
SM-hopea:  1 (1997)
SM-pronssi:  4 (1995, 2003, 2011, 2021)
Spagettimalja:  2 (1990, 2001)
Infobox OKNimi-testi OK: 
Butchersin alkuperäinen logo
Porvoon Butchers on alkusyksystä 1986 perustettu porvoolainen amerikkalaisen jalkapallon erikoisseura. Sen kotikenttä on Porvoon keskuskenttä.
Historia > Seuran alku

Porvoon Butchers on perustettu alkusyksystä 1986. Keravan Bulldogseissa tuolloin pelannut Reijo Silomaa, sekä lajista kiinnostuneet Timo Seppänen ja Jari Nyman järjestivät ensimmäiset harjoitukset, johon kiinnostuneita pelaajia saapui pitkälti puskaradio-mainostuksella. Seuran varsinainen perustamiskokous järjestettiin Porvoon Kokonhallilla 13.9.1986. Joukkueen nimeksi valittiin tuolloin äänestyksen jälkeen "Porvoon Butchers" yhdeksällä äänellä. Toiseksi äänestyksessä tuli nimivaihtoehto "Shotguns" seitsemällä äänellä.
Ensimmäisen kerran Butchers pelasi toista joukkuetta vastaan 16.5.1987, jolloin harjoituksissa vastassa oli Keravan Bulldogs. Ottelu pelattiin hiekkakentällä ja se päättyi lukemiin 0-0.
Ensimmäisen näytösottelunsa Butchers pelasi Porvoossa 23.5.1987, jolloin vastassa oli Helsingin Roostersin kakkosjoukkue ja katsomossa jopa n. 600 katsojaa. Ottelu päättyi vierasjoukkueen selvään 6-42 voittoon. Butchersin historian ensimmäisen touchdownin merkkasi itselleen Jouni Virta.
Historia > Salamanousu liigaan

Joukkueen historian ensimmäinen sarjakausi oli vuoden 1987 II-divisioona ja joukkueen päävalmentajana tuolle kaudelle johdatti yhdysvaltalainen Dale Wonacott. Kausi enteili jo tuolloin tulevasta menestyksestä joukkueen hävittyä vain avausottelunsa Lahti Jetsille ja kausi päättyikin sarjanousuun recordilla 7-1.
Kaudella 1988 joukkue osallistui siis I-divisioonaan. Runkosarjassa joukkue jatkoi edelliseltä kaudelta tuttua menoaan ja päätti runkosarjan viiteen voittoon, yhteen tasapeliin ja kahteen tappioon. Pudotuspeleissä Butchers peittosi Jetsin 0-31 ja Spagettimaljassa kärsi tappion TAFT:lle. Nousukarsinnassa Butchers voitti kuitenkin Pori Bearsin 31-0 ja nousi Vaahteraliigaan.
Historia > Vuodet Vaahteraliigassa

Ensimmäisen kerran Butchers esiintyi Vaahteraliigassa jo vuonna 1989, jolloin nousu ylimmälle sarjatasolle jäi kuitenkin vain yhden kauden mittaiseksi. Vuodesta 1991 lähtien Porvoo pelasi koko 1990-luvun Vaahteraliigassa saavuttaen vuonna 1995 ensimmäisen SM-mitalinsa voitettuaan pronssia. SM-hopeaa joukkue saavutti vuonna 1997.
Butchers piti taloudellisten syiden vuoksi välivuoden miesten tasolla vuonna 2000 ja palasi seuraavana vuonna I-divisioonaan. Joukkue voittikin I-divisioonan 2001 ja näin nousi jälleen Vaahteraliigaan.
Vuonna 2002 Butchers sijoittui Vaahteraliigassa viidenneksi ja vuonna 2003 pronssille. Vuonna 2004 joukkue jäi mitalien ulkopuolelle. Kaudella 2005 Butchers voitti ensimmäistä kertaa Vaahteraliigan ja vei Vaahteramaljan Porvooseen. Joukkue puolusti mestaruuttaan onnistuneesti viitenä seuraavana vuonna peräkkäin. Kuuteen peräkkäiseen mestaruuteen on pystynyt Butchersin lisäksi vain helsinkiläinen Roosters.
Seuran joukkuetoiminta

Butchersilla on naisten amerikkalaisen jalkapallon joukkue. Lisäksi myös juniorijoukkueet A- (alle 21-vuotiaat), B- (alle 19-vuotiaat), C- (alle 17-vuotiaat), D- (alle 15-vuotiaat) ja E-junioreissa (alle 13-vuotiaat).
Miesten pelinrakentajana toimii Kimmo Kiviharju.
Naiset

Naisten joukkue perustettiin vuonna 2004 ja se pelaa kaudella 2021 II-divisioonassa.
Saavutukset

| Kausi | ST | S | V | TP | TA | HUOM |
| --- | --- | --- | --- | --- | --- | --- |
| 1987 | II | 1. | 7 | 0 | 1 | Nousu I-divisioonaan |
| 1988 | I | 2. | 5 | 1 | 2 | Nousu Vaahteraliigaan |
| 1989 | VL | 10. | 1 | 0 | 8 | Putoaminen I-divisioonaan |
| 1990 | I | 1. | 8 | 1 | 0 | Nousu Vaahteraliigaan |
| 1991 | VL | 8. | 2 | 0 | 7 |  |
| 1992 | VL | 4. | 8 | 0 | 6 |  |
| 1993 | VL | 5. | 4 | 1 | 5 |  |
| 1994 | VL | 4. | 5 | 1 | 4 |  |
| 1995 | VL | 3. | 8 | 0 | 2 | SM-Pronssia |
| 1996 | VL | 4. | 4 | 0 | 6 |  |
| 1997 | VL | 2. | 1 | 0 | 3 | SM-Hopeaa |
| 1998 | VL | 5. | 4 | 0 | 6 |  |
| 1999 | VL | 5. | 2 | 0 | 7 |  |
2000: Luopui sarjapaikasta liigassa
| 2001 | I | 1. | 5 | 0 | 0 | Nousu Vaahteraliigaan |
| 2002 | VL | 5. | 4 | 0 | 5 |  |
| 2003 | VL | 5. | 6 | 0 | 4 | SM-Pronssia |
| 2004 | VL | 4. | 6 | 0 | 4 |  |
| 2005 | VL | 1. | 8 | 0 | 2 | Suomen Mestari |
| 2006 | VL | 1. | 10 | 0 | 2 | Suomen Mestari |
| 2007 | VL | 1. | 8 | 0 | 2 | Suomen Mestari |
| 2008 | VL | 1. | 9 | 0 | 3 | Suomen Mestari |
| 2009 | VL | 1. | 9 | 0 | 1 | Suomen Mestari |
| 2010 | VL | 1. | 8 | 0 | 2 | Suomen Mestari |
| 2011 | VL | 2. | 9 | 0 | 1 | SM-Pronssia |
| 2012 | VL | 4. | 5 | 0 | 5 |  |


Taulukossa vain runkosarjan tulokset. VL=Vaahteraliiga, I=I-divisioona, II=II-divisioona.
SM-kultaa: 2005, 2006, 2007, 2008, 2009 ja 2010
SM-hopeaa: 1997
SM-pronssia: 1995, 2003 ja 2011
Jäädytetyt pelinumerot

| --- | --- |
Nimi: Pelinumero
Markus Forsberg: 62
Markku Vuoksenturja: 55
Jouko Kinnunen: 83
Timo Leskinen: 30
Timo Seppänen: 24
Aiheesta muualla

Porvoon Butchers
Suomen Amerikkalaisen Jalkapallon Liiton viralliset sivut
| n k Vaahteramaljan voittajat |
| --- | --- |
Voittajat:  1980: Poli  1981: MAJS  1982: Roosters  1983: Roosters  1984: East City Giants  1985: TAFT  1986: Roosters  1987: Roosters  1988: Roosters  1989: Munkka Colts  1990: Roosters  1991: East City Giants  1992: East City Giants  1993: East City Giants  1994: East City Giants  1995: Roosters  1996: Roosters  1997: Roosters  1998: Roosters  1999: Roosters  2000: Roosters  2001: Crocodiles  2002: Roosters  2003: Trojans  2004: Roosters  2005: Butchers  2006: Butchers  2007: Butchers  2008: Butchers  2009: Butchers  2010: Butchers  2011: Wolverines  2012: Roosters  2013: Roosters  2014: Roosters  2015: Roosters  2016: Roosters  2017: Roosters  2018: Roosters  2019: Roosters  2020: Steelers  2021: Steelers  2022: Steelers  2023: Butchers  2024: Roosters 
| n k Vaahteraliiga |
| --- | --- |
 Hallitseva mestari: Roosters
Joukkueet (2025):  Butchers  Crocodiles  East City Giants  Roosters  Royals  Saints  Steelers  Wolverines
Torchia

| Torchia> Tiedot |
| --- | --- |
Toiminnassa:  2010-
Tyylilaji:  Melodinen death metal
Kotipaikka:  Tampere, Suomi
Laulukieli:  englanti
Jäsenet:  Ville Riitamaa, soolokitara, taustalaulu (2010-)  Ville Virtanen, rummut (2010-)  Henri Heikkinen, kitara (2010-)  Eetu Hentunen, laulu (2015-)  Eetu Tingander, basso (2021-) 
Entiset jäsenet:  Panu Kivistö (Kvist), laulu (2010-2013)  Pirkka Birkstedt, basso (2010-2021)  Joonas Juntunen, rummut (2010-) 
Levy-yhtiö:   Concorde Music Company, (2017–2020)    Rockshots Records, 2020-2023  
Aiheesta muualla
Kotisivut
Infobox OKNimi-testi OK: 
Torchia on vuonna 2010 perustettu tamperelainen, melodista death metalia soittava yhtye.
Historia

Yhtye perustettiin kitaristi/säveltäjä Ville Riitamaan, basisti Pirkka Birkstedtin ja rumpali Joonas Juntusen toimesta. He olivat ennestään tuttuja soitettuaan Krypton -nimisessä yhtyeessä yhdessä. Kokoonpano täydentyi pian kitaristi Henri Heikkisen ja laulaja Panu Kivistön toimesta. Loppuvuonna 2011 yhtye soitti ensimmäisen keikkansa. Kaksi vuotta myöhemmin ensimmäinen demo One julkaistiin. Pian demon julkaisun jälkeen Kivistö päätti erota yhtyeestä keskittyäkseen omiin projekteihinsa. Tilalle löydettiin Eetu Hentunen vuonna 2015. Hän pääsi heti tuoreeltaan nauhoittamaan toisen demon, Ending Beginning laulu-osuuksia.
Se julkaistiin vuonna 2015. Vuoden 2016-2017 vuodenvaihteessa yhtyeeseen liittyi rumpali Ville Virtanen, joka tuli korvaamaan yhtyeestä lähteneen Juntusen.
Maaliskuussa 2017 yhtye astui studioon nauhoittamaan debyyttialbuminsa, Concorde Music Companyn kautta julkaistun Of Curses and Griefin. Albumin tuottajana toimi Hiili Hiilesmaa. Yhtye lähti albumin julkaisun yhteydessä Taiwaniin kiertueelle. Julkaisua seuranneena vuotena 2018 albumi sai Infernolta kunnianosoituksena seitsemännen sijan Vuoden kotimaiset levyt 2017 -äänestyksessä.
Tammikuussa 2020 yhtye ilmoitti solmineensa levysopimuksen italialaisen Rockshots Recordsin kanssa. Samassa yhteydessä ilmoitettiin yhtyeen toisen, The Coven -nimeä kantavan albumin julkaisupäiväksi maaliskuun 27. päivä.
Vuonna 2021 yksi yhtyeen perustajista, basisti Pirkka Birkstedt päätti jättää yhtyeen. Korvaajaksi valikoitui Nation Despair -yhtyeen laulaja/basisti Eetu Tingander.
Helmikuussa 2024 julkaistiin yhtyeen kolmas albumi, Arcane Magicae. Tällä kertaa albumin miksasi ja tuotti Janne Saksa. Kansitaiteesta vastasi Santiago Caruso, jonka kädenjälkeä on myös kahden aiemman albumin kansitaide.
Kokoonpano > Nykyiset jäsenet

Ville Riitamaa - Soolokitara, taustalaulu
Eetu Hentunen - Laulu
Ville Virtanen - Rummut
Henri Heikkinen - Kitara
Eetu Tingander - Basso
Kokoonpano > Entiset jäsenet

Panu Kivistö (Kvist) - Laulu
Pirkka Birkstedt - Basso
Joonas Juntunen - Rummut
Diskografia > Studioalbumit

Of Curses and Grief (2017,  Concorde Music Company)
The Coven (2020,  Rockshots Records)
Arcane Magicae (2024,  Omakustanne)
Diskografia > Singlet

Face of Hate (2016)
Fury (2017)
Headshot (2017)
Moon, Rise! (2019)
La Magra (2023)
Rat Shaman (2023)
Arcane Magicae (2023)
There's a Witch Among Us (2024)
Diskografia > Demot

One (2013)
Ending Beginning (2015)
Aiheesta muualla

Torchia Encyclopaedia Metallumissa (englanniksi)
Facebook Torchia Official
Torchia Discogsissa. (englanniksi)
Torchia Soundcloud
Torchia BandCamp
Jazz in Silhouette

| Jazz in Silhouette Sun Ra & His Arkestra |
| --- | --- | --- |

Studioalbumin tiedot
 Äänitetty : 1958
 Studio : El Saturn Studio
 Julkaistu: 1959
 Formaatti: LP, CD
 Tuottaja(t): Alton Abraham
 Tyylilaji: Jazz
 Kesto: 44.00
 Levy-yhtiö: El Saturn Records, Impulse!, Evidence
Sun Ra muut julkaisut
| Super-Sonic Jazz 1957 | Jazz in Silhouette 1959 | The Futuristic Sounds of Sun Ra 1962 |
Jazz in Silhouette on Sun Ra & his Arkestran vuonna 1959 julkaistu jazz-albumi. Albumi on nauhoitettu El Saturn studiolla Chicagossa vuonna 1958 (samassa sessiossa albumin Sound Sun Pleasure!! kanssa) ja julkaistu vuotta myöhemmin. Levy sijoittuu Sun Ran tuotannossa Chicagon kauden lopun siirtymävaiheeseen, jossa perinteinen jazz-ilmaisu alkoi saada rinnalleen yhä enemmän kokeellisempia ja avantgardistisempia piirteitä.
Jazz in Silhouettea pidetään hyvänä levynä uuden kuunteljan aloittaa tutustuminen Sun Ran laajaan tuotantoon. The Penguin Jazz Guiden kirjoittajat Brian Morton ja Richard Cook uskovat levyn vielä joskus nousevan yhdeksi toisen maailmansodan jälkeisen ajan merkittävimmistä jazz-albumeista. He pitävät levyä ajattomana – se olisi voitu julkaista milloin tahansa 1940-luvulta 1980-luvulle.
Kappaleet

A-puoli:
Enlightenment (Dotson, Ra) (5:02)
Saturn (Ra) (3:37)
Velvet (Ra) (3:18)
Ancient Aeithopia (Ra) (9:04)
B-puoli
Hours After (E.J. Turner) (3:41)
Horoscope (Ra) (3:43)
Images (Ra) (3:48)
Blues at Midnight (Ra) (11:56)
Kokoonpano

Sun Ra - piano
Marshall Allen - huilu, alttosaksofoni
Ronnie Boykins - basso
William "Bugs" Cochran - rummut
Charles Davis - baritonisaksofoni
Hobart Dotson - trumpetti
John Gilmore - tenorisaksofoni
Pat Patrick - huilu, baritonisaksofoni
Julian Priester - pasuuna
James Spaulding - huilu, alttosaksofoni
Ready Steady Go!

Ready Steady Go! oli brittiläinen musiikkiohjelma, jota esitettiin jokaisena perjantaina 9. elokuuta 1963 – 23. joulukuuta 1966. Ohjelman tuottajana toimi Elkan Allan, ja tunnetuimpia juontajia olivat Keith Fordyce ja Cathy McGowan. Ensimmäisiä jaksoja juonsi Dusty Springfield.
Ohjelmassa esiintyi aikakauden suosituimpia yhtyeitä ja artisteja. Jimi Hendrix teki ohjelmassa ensimmäisen televisioesiintymisensä Britanniassa. Eniten esiintymisiä teki The Who -yhtye, kaikkiaan 18 kertaa. Lokakuussa 1966 sillä oli oma jaksonsa nimeltään Ready Steady Who.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Kalampáki

| Kalampáki Καλαμπάκι |
| --- | --- |
 Kunnallisyksikön sijainti
 Kalampáki
 Koordinaatit: 41°03′02″N, 24°11′14″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Dráma
Kunta:  Doxáto
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  020201
Väkiluku (2011):  5 573
 – Kaupunki:  3 110
Aikavyöhyke:  UTC+2
 – Kesäaika:  UTC+3
Rekisterikilpi:  ΡΜ
Infobox OKVirheellinen NIMI-arvo: 
Kalampáki (kreik. Καλαμπάκι; kath.kreik. Καλαμπάκιον, Kalampákion; myös Kalambáki) on Kreikan kaupunki sekä samanniminen Doxáton kunnan kunnallisyksikkö (Δημοτική Ενότητα Καλαμπακίου, Dimotikí Enótita Kalampakíou) ja entinen itsenäinen kunta. Se sijaitsee Dráman alueyksikössä Itä-Makedonian ja Traakian alueella. Koko kunnallisyksikön väkiluku on 5 573 ja varsinaisen Kalampákin kaupungin väkiluku 3 110 (vuonna 2011). Kalampáki on Doxáton kunnan kuntakeskus.
Kalampákin kaupunki sijaitsee linnuntietä noin seitsemän kilometriä Doxátosta lounaaseen ja noin 23 kilometriä Kaválasta luoteeseen. Kalampáki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Doxáton kuntaan.
Kunnallisyksikön osat

Kalampákin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Agía Paraskeví | Agía Paraskeví | 454 |
| Fteliá | Fteliá | 828 |
| Kalamónas | Kalamónas (Kalamón) | 597 |
| Kalampáki | Kalampáki | 3 110 |
| Nerofráktis | Nerofráktis | 584 |
Yhteensä: 5 573
Kotka Eagles

| Kotka Eagles |
| --- | --- |

Seura
Perustettu:  2013
Kotikenttä:  Puistolan kenttä
Kaupunki:  Kotka
Naisten sarjataso:  I-divisioona
Värit:           
Puheenjohtaja:  Emilia Etholen
Mitalit
Spagettimalja:  2: (2019, 2021)
Rautamalja:  1: (2017)
Infobox OKNimi-testi OK: 
Kotka Eagles on amerikkalaisen jalkapallon erikoisseura Kotkasta. Seura on perustettu vuonna 2013 ja sen miesten joukkue pelaa kaudella 2023 I-divisioonassa ja naisten joukkue I-divisioonassa. Seuralla on myös lippupallo- ja painijaostot.
Kotkassa oli toiminut 1990-luvulla amerikkalaisen jalkapallon joukkue South East Eagles. Vuonna 2013 kaupunkiin perustettiin uusi seura, joka liittyi kaudeksi 2014 III-divisioonaan. Eagles voitti III-divisioonan vuonna 2015 ja nousi II-divisioonaan. Vuonna 2016 seura perusti naisten joukkueen.
Eaglesin miesten joukkue voitti II-divisioonan vuonna 2017 ja I-divisioonan 2019. Naiset voittivat II-divisioonan vuonna 2016. Miesten joukkue voitti I-divisioonan 2021 ja nousi seuraavaksi kaudeksi Vaahteraliigaan.
Aiheesta muualla

Seuran kotisivut
TPS Salibandy

TPS Salibandy on turkulaisen urheiluseura TPS:n salibandyjaosto, joka on lisenssimäärällä mitattuna Suomen seitsemänneksi suurin salibandyseura. Seuran miesten edustusjoukkue pelaa Suomen korkeimmalla sarjatasolla F-liigassa, jossa se on voittanut Suomen mestaruuden vuonna 2023 sekä yhden hopeamitalin. Naisten edustusjoukkue pelaa naisten F-liigassa, jossa se on saavuttanut mestaruudet vuosina 2022 ja 2023, jolloin joukkue pelasi koko kauden ilman yhtään tappiota.
Historia > Seuran synty

Vuonna 1989 Jouni Kontio ja Jari Koskinen perustivat Turun ensimmäisen salibandyseuran IK Academyn, joka toimi Åbo Akademin alaisuudessa. Seura aloitti kaudella 1989–1990 II-divisioonasta ja nousi tappiottomalla pelillä I-divisioonaan kauden päätteeksi. Suomen Salibandyliitto valitsi IK Academyn vuoden salibandyjoukkueeksi. Yhden I-divisioonassa pelatun kauden jälkeen seura irtautui Åbo Akademista omaksi seurakseen, jonka nimeksi tuli Ikään Kuin Akateeminen Salibandyseura eli lyhyemmin I.K.A. SBS. Samalla seurasta tuli ensimmäinen, joka käytti nimessään nykyään hyvinkin yleistä lyhennettä SBS.
Kauden 1993–1994 päätteeksi I.K.A. SBS onnistui nousemaan mestaruussarjaan, josta alettiin seuraavalla kaudella käyttää nimeä salibandyliiga. Kausi 1994–1995 liigassa päättyi kuitenkin karsintoihin, jossa joukkue hävisi nousija Kovjoki UF:lle. Seura luovutti seuraavan kauden I-divisioonapaikkansa TPS Salibandylle, joka oli perustettu 17. heinäkuuta 1995. Myös iso osa pelaajista siirtyi pelaamaan TPS:n joukkueeseen.
Historia > Kausi 1995–1996

I.K.A. SBS:n pudottua liigasta, päättivät he yhdessä kahden muun turkulaisen salibandyjoukkueen XL:n ja Team Bundysin kanssa tarjota Turun Palloseuralle I-divisioonapaikkaa ja isoa määrää jäseniä. Asiasta oli epävirallisesti keskusteltu jo ennen kauden 1993–1994 alkua, mutta silloisen Turun Palloseuran jääkiekkopuolen toimitusjohtaja Jyrki Santala oli halunnut nähdä miten I.K.A. SBS menestyy.
Joukkueiden edustajat esittelivät asian TPS Jääkiekko ry:n hallitukselle, joka kokouksessaan päätti, että TPS Salibandy on Turun Jääkiekko ry:n alainen yhdistys, joka toimii sekä taloudellisesti että juridisesti itsenäisenä. Vasta vuonna 2004 TPS Salibandy siirtyi organisaatiouudistuksen myötä Turun Palloseura ry:n alaiseksi yhdistyksesi.
Ensimmäinen miesten edustusjoukkueen kausi Turun Palloseuran väreissä päättyi ei sujunut odotusten mukaan, ja valmentajakaksikko Timo Alatalo ja Janne Aho siirrettiin sivuun joulukuussa. Vetovastuun ottivat pelaajat, mutta kausi päättyi silti putoamiskarsintoihin, jossa valmennuksesta vastasi Tapio Mäkelä. Joukkue hävisi karsinnoissa häviämiseen karsinnoissa Tuupovaaran Urheilijoille ja putosi II-divisioonaan.
Ensimmäisellä kaudella alkoi myös huomattavan laaja junioritoiminta, joka ensisijaisesti oli XL:n ansiota. Joukkueita oli pojissa A-E ikäluokissa, joista A ja B ikäluokissa molemmissa kaksi joukkuetta.
Historia > Kausi 1996–1997

Toisella kaudella vastuun valmennuksesta otti Toni Lahtela. Tilanne oli sikäli erikoinen, että sekä miesten edustusjoukkue kakkosjoukkue pelasivat samalla sarjatasolla. Edustusjoukkueen osalta tuloksena oli ensimmäisen lohkon kolmas ja suora nousu takaisin I-divisioonaan.
Kaudella perustettiin myös ensimmäinen naisten joukkue, joka koottiin lehti-ilmoituksen perusteella. Naiset aloittivat III-divisioonasta, jossa joukkue sijoittui lopulta kolmanneksi.
Historia > Kausi 2018–2019

Kaudella 2018–2019 TPS:n miesten joukkue saavutti ensimmäisen SM-mitalinsa. Se voitti puolivälierissä Nokian KrP:n otteluvoitoin 4–2 ja välierissä Seinäjoen Peliveljet samoin lukemin. Loppuotteluissa TPS hävisi tamperelaiselle Classicille voitoin 1–4. Kauden päätyttyä Jukka Ruotsalainen jätti päävalmentajan tehtävänsä ja hänen tilalleen valittiin 2+1-vuotisella sopimuksella Kuopion Welhoja kolme kautta valmentanut ja TPS:ssä kausina 2009–2011 pelannut Janne Kainulainen. Uudeksi kakkosvalmentajaksi valittiin Italian maajoukkuettakin valmentanut Mikael de Anna.
Kausi 2022-2023
Kaudella 2022-2023 TPS taisteli loppuun saakka runkosarjan voitosta jääden kuitenkin lopulta sarjataulukossa toiseksi. Puolivälierissä TPS pudotti Indiansin otteluvoitoin 4-1 ja välierissä Happeen puhtaasti 4-0. Joukkue marssi lopulta seurahistoriansa ensimmäiseen miesten Suomen mestaruuteen kaatamalla finaalisarjassa Nokian KrP:n otteluvoitoin 4-3. Ratkaiseva seitsemäs finaali yli 5000-päisen yleisön edessä Hakametsän jäähallissa ratkesi jatkoajalla ajassa 70:22. Mestaruusmaalin viimeisteli uransa viimeisessä ottelussa seuralegenda Mikko Hautaniemi.
Saavutukset

Naisten edustusjoukkue, SM-kultaa: 2021–22, 2022–23 ja 2023–24
Miesten edustusjoukkue, SM-kultaa: 2022–23
Miesten edustusjoukkue, SM-hopeaa: 2018–19
Aiheesta muualla

Seuran salibandyjaoston kotisivu
Miesten joukkuekortti salibandyliigan sivuilla (Arkistoitu – Internet Archive)
Naisten joukkuekortti salibandyliigan sivuilla[vanhentunut linkki]
TPS:n tilastoja (UrheiluSuomi.com)
| n k Salibandyn Suomen Cupin voittajat |
| --- | --- |
Miehet:  1989: BET  1990: Josba  1991: Viikingit  1992: Josba  1993: Viikingit  1994: Josba  1995: SSV  1996: Oilers  1997:  1998: Viikingit  1999: SSV  2000: Gunners  2001: SSV  2002: Oilers  2003: Josba  2004: Classic  2005: SSV  2006: SSV  2007: SSV  2008: Erä  2009: SSV  2010: Erä  2011: SPV  2012: Erä  2013: Happee  2014: Classic  2015: SSV  2016: Happee  2017: EräViikingit  2018: Classic  2019: Classic  2020: Classic  2021: SPV 
Naiset:  1992: Erä  1993: Erä  1994: S.C. Blues  1995: Josba  1996:  1997:  1998: VFT  1999: Classic  2000: Erä III  2001: Classic  2002: Happee  2003: Classic  2004: Erä III  2005: Oilers  2006: Classic  2007: Erä III  2008: PSS  2009: PSS  2010: NST  2011: NST  2012: SB-Pro  2013: Classic  2014: SB-Pro  2015: Classic  2016: Classic  2017: TPS  2018: Classic  2019: PSS  2020: SB-Pro  2021: FBC Loisto 
TPS ottelussa FBT Poria vastaan Turussa
TPS:n maalivahti Markus Suntila
TPS:n oma kasvatti Lasse Paju kaudella 2008–2009
TPS Salibandyn miesten mestaruusjoukkue juhlimassa 7. finaalin jälkeen
Helsingin yliopiston tietojenkäsittelytieteen osasto

Helsingin yliopiston tietojenkäsittelytieteen osasto on Helsingin yliopiston matemaattis-luonnontieteellisen tiedekunnan osasto. Tietojenkäsittelytieteen osaston tunnettuihin professoreihin kuuluu muun muassa Hannu Toivonen ja Aapo Hyvärinen. Hyvärinen on tietojenkäsittelytieteen osaston siteeratuin professori; hänellä on 72 589 sitaattia (2.1.2025). Tämä on enemmän kuin Aalto-yliopiston tietotekniikan laitoksen siteeratuimmalla tukijalla Aki Vehtarilla (67 861 sitatttia 2.1.2025).